b'\n_START_ARTICLE_\nTimo Glock\n_START_SECTION_\nKarjeros prad\xc5\xbeia\n_START_PARAGRAPH_\nT. Glockas prad\xc4\x97jo savo karjer\xc4\x85 1998 m. b\xc5\xabdamas 15 met\xc5\xb3. Jis laim\xc4\x97jo kelet\xc4\x85 karting\xc5\xb3 \xc4\x8dempionat\xc5\xb3 bei 2000 m. BMW ADAC Formula Junior bei 2001 m. Formula BMW ADAC \xc4\x8dempionatus. 2002 m. jis fini\xc5\xa1avo tre\xc4\x8dias Vokietijos F3 \xc4\x8dempionate, o 2003 m. laim\xc4\x97jo trejas lenktynes Formula 3 serijoje.\n_START_SECTION_\n2004Formul\xc4\x97 1\n_START_PARAGRAPH_\n2004 m. jis pasira\xc5\xa1\xc4\x97 sutart\xc4\xaf su Jordan ekipa kaip pilotas bandytojas. Jo debiutas lenktyn\xc4\x97se \xc4\xafvyko Kanados GP, kai jis pakeit\xc4\x97 ekipos pilot\xc4\x85 Giorgio Pantano vienerioms lenktyn\xc4\x97ms. Jis fini\xc5\xa1avo 11-tas, ta\xc4\x8diau po fini\xc5\xa1o buvo dikvalifikuotos Toyota ir Williams ekipos, tad Glockas peln\xc4\x97 pirmuosius savo ta\xc5\xa1kus. Po to vokietis startavo dar trejose lenktyn\xc4\x97se sezone.\n_START_SECTION_\nChamp Car ir GP2\n_START_PARAGRAPH_\n2005 m. Timo Glockas nusprend\xc4\x97 dalyvauti JAV vyksian\xc4\x8diose Champ Car lenktyn\xc4\x97se. Geriausias jo rezultatas sezone buvo antroji vieta, o sezono pabaigoje jis buvo surink\xc4\x99s 202 ta\xc5\xa1kus, ko u\xc5\xbeteko u\xc5\xbeimti 8 viet\xc4\x85 galutin\xc4\x97je \xc4\xafskaitoje._NEWLINE_2006 m. jis startavo GP2 \xc4\x8dempionate. Peln\xc4\x99s 2 pergales jis u\xc5\xbe\xc4\x97m\xc4\x97 4 viet\xc4\x85, o kitais metais peln\xc4\x99s 5 pergales jis tapo GP2 serijos \xc4\x8dempionu.\n_START_SECTION_\nFormul\xc4\x97 1\n_START_PARAGRAPH_\nPo pergalingo 2007 m. \xc4\x8dempionato jis patrauk\xc4\x97 keli\xc5\xb3 Formul\xc4\x97s 1 komand\xc5\xb3 d\xc4\x97mes\xc4\xaf. Po deryb\xc5\xb3 jis pasira\xc5\xa1\xc4\x97 sutart\xc4\xaf su Toyota ekipa. Jo komandos draugas tapo italas Jarno Trulli. Per pirmas dvejas lenktynes Timo Glockas fini\xc5\xa1o nepasiek\xc4\x97, ta\xc4\x8diau po to vis gerino savo rezultatus. Kanados GP jis peln\xc4\x97 4 viet\xc4\x85, o savo pirm\xc4\x85j\xc4\xaf podium\xc4\x85 karjeroje jis peln\xc4\x97 Vengrijos GP fini\xc5\xa1uodamas antroje vietoje. Vokietis \xc5\xa1iame sezone su\xc5\xbeib\xc4\x97jo ir Singap\xc5\xabre, kur peln\xc4\x97 4 viet\xc4\x85._NEWLINE_Virgin Racing_NEWLINE_2009 m. sezono pabaigoje \xc5\xbelugus Toyota F1 komandai, jis per\xc4\x97jo \xc4\xaf nauj\xc4\x85 Manor GP komand\xc4\x85.'